“Liverpul”ni taslim etgan “avliyolar” APL rekordini qayd etdi

“Sauthempton” Premyer Liga 17-turi doirasida “Liverpul”ga qarshi kechgan 4-yanvar kungi o‘yinda g‘alabaga erishdi (1:0).

“Avliyolar” amaldagi chempion maqomidagi 7-jamoani ham mag‘lubiyatga uchratdi va bu borada liga rekordini qayd etdi.
“Sauthempton” o‘z vaqtida “Manchester Siti”, “Chelsi”, “Lester”, “Manchester Yunayted”, “Arsenal” va “Blekbern”ni chempionlikdan keyingi mavsumda taslim eta olgan. Premyer Liga davrida (1992-yildan keyin) faqat shu yetti jamoa chempionlikka erisha olgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!